G-Bani

Arban "Bani" Përlala, më mire i njohur me pseudonimin e tij G-Bani (Xhi Bani), është një shkrimtar, kompozitor dhe performues shqiptar nga Mirdita, Shqipëria. U afirmua për publikun shqiptar në vitin 2004 si konkurues i edicionit të parë të festivalit muzikor Top Fest, që u organizua dhe transmetua nga Top Media. Është gjithashtu I njohur për komunitetin shqiptar në Greqi, si për koncertet e shumta, ashtu dhe për paraqitjet në serialin televiziv «Dheka lepta kirigma» (Dhjetë minuta predikim), Mega Channel (2001) dhe në dokumanterin televiziv «Mikres Odhisies» (Odise të vogla) ET1 (2006).

Biografia
Biografia përsonale Ka lindur me 07, Korrik, 1981, në rrethin e Pukës. Fëmijërinë e tij e kaloi në qytezën provinciale Rrubik të rrethit të Mirditës nga ku e kanë dhe origjinën pridërit e tij. Në moshën 13-vjeçare emigroi në Greqi dhe banoi më parë në Kostur e pastaj në Athinë deri në vitin 2006. Tani ai banon në Suedi por punon dhe boton në Shqipëri dhe në Greqi. Karriera muzikore G-Bani e filloi aktivitetin e tij artistik në Athinë dhe projekti i parë ishte grupi shumëkombësh Rapsodic Revolutionary Movement (Lëvizja Rapsodike Revolucionare) ose R.R.M. Ky grup u krijua nga ai në vitin 1997 dhe në vitin 2000 përbëhej nga shqiptarë (G-Bani, Mj-Xhelo), grekë (Zetel, RG) dhe afrikanë (Dogman, Shrowdog). Gjetën mbështetje ndër adolishentët e rracave të ndryshme që banojnë në Greqi dhe dhanë koncerte në mjaft qytete kryesore. Me gjithë suksesin, ky grup nuk botoi kurrë një album nga një shtëpi diskografike. Këngët e tyre u shpërndanë underground ndërmjet përkrahësve. Disa nga këto këngë ishin: Ksipna (Zgjohu), Lipame glikja mu (Më vjen keq e ëmbla ime) dhe Astus na nomizun (Lëri të mendojnë). Viti 2002 e gjeti në Barcode Crew (B.C.C). Ky grup përmbante artistë nga të 4 elementet e kulturës Hip Hop por dhe atletë të arteve luftarake. Ai aso kohe shkruante në shqip por edhe në greqisht dhe incizoi disa këngë solo dhe bashkëpunime. Disa prej këtyre ishin këngët Kloni (Kllonër), Aleluja dhe B.C.C (Bi Si Si). Në vitin 2003, se bashku me grupin 2Die4 (Niku, Bledi dhe Vini) dhe me artistë të ri si Crazy Girl e I Panjohuri, por edhe me shokun e vjetër që nga grupi R.R.M, Mj-Xhelo, krijoi familjen Nga Jugu Në Veri (N.J.N.V). Disa nga këngët të cilat veqojmë nga kjo periudhë janë: Të Pafajshëm, Nuk q*më për asnjë shk*rdhatë, Mesazh për një të huaj, NJNV dhe Rrrrr. Nga këto këngë, dy prej tyre i janë paraqitur publikut edhe si video klip. Këto janë: Të Pafajshëm (2004) dhe Rrrrr (2006). Viti 2004 ishte viti në të cilin Top Media do të organizonte edicionin e parë të festivalit muzikor Top Fest. U prezantua me këngën Ky është stili im dhe njohu sukses. Po në të njëjtin vit mori pjesë dhe në projektin Kooperativa duke performuar në këngën Asocimi në vend numëro. Në vitin 2005, qarkulloi albumin e tij të parë, Midis Meje Dhe Vet’vetes, me shtëpinë diskografike të sapokrijuar Bass Records. Ishte i pari album Rap që solli në Shqipëri sinjale nga diskografia profesionale. Me design modern në koopertinë, të dhëna teknike të hollësishme mbi këngët dhe një poster të palosur që përmbante fotografi dhe disa nga vargjet e këngëve të shkruajtura, ky album e klasifikoi atë ndër më profesionistët e llojit. Këngë të cilat u vequan nga ky album ishin: «Ky është stili im», «Gol», «Tani është vonë», «Para se të futem» dhe «Vajzat». Video klipi i kësaj të fundit u transmetua dhe u lançua nga kanali muzikor BBF. Për shkak se në kohën që është publikuar albumi, nuk ka eksistuar bashkëpunim i asnjë shtëpie diskografike me entin përkatës për të drejtat e autorit, nuk eksiston mundësia e numërimit të shitjeve. Në Dhjetor të atij viti, mori pjesë në finalen e edicionin të katërt të festivalit muzikor Mikrofoni i artë, i cili organizohet nga +2 Radio dhe u transmetua atë vit nga Tv Klan. Kënga me të cilën u prezantua titullohej Mikrofoni i artë. Disa muaj më pas, në Janar të vitit 2006, mori pjesë në edicionin e tretë të festivalit Top Fest me këngën Vetëm për një natë, në bashkëpunim me Clo-D. Në Tetor të po të njëjtit vit, G-Bani mori pjesë në bashkëpunim me Crazy Girl, me këngën Të dua, në edicionin e pestë të festivalit Mikrofoni i artë dhe u vlerësua me çmimin e dytë apo çmimin e publikut, Radio Hit +2. Evenimenti u transmetua nga Vizion Plus dhe video e natës finale transmetohet ende me sukses në televizionin muzikor BBF. Viti 2007 hyri me bashkëpunimin ndërmjet G-Banit, Gjyshit dhe Klodit (Clo-D) që mbante titullin Kohë të vështira dhe u prezantua në edicionin e katërt të Top Fest. Kjo këngë ishte një ndër shumë bashkëpunimet që G-Bani incizoi dhe botoi në profilin e tij në Myspace atë vit por edhe vitin e kaluar me Clo-D, Gjyshin dhe Mj-Xhelon. Nën shoqërinë e këtij të fundit hapi edicionin e gjashtë të festivalit Mikrofoni i artë, në Tetor, jo për të konkuruar këtë vit por si i ftuar special prej organizatorëve. Për të ardhur në Prill të vitit 2008 ku paraqitet në edicionin e pestë të Top Fest së bashku me Mj-Xhelon, Clo-D dhe Gjyshin në këngën Plus 355, që është dhe emri i grupit të tyre. Kënga nuk kaloi në finale dhe as që u vlerësua me çmim. Sido qoftë ajo u xhirua video clip nga kompania e mirënjohur Max Productions. Me 14 Prill 2008, qarkulloi në Greqi albumi i tij i ri Punë Të Pastra. I dyti për nga numri, por i pari me shtëpi diskografike ndërkombëtare, siq është EMI Music. Përmban 11 këngë ku bashkëpunojnë dhe Crazy Girl, Anjeza Branka dhe anëtarët e grupit +355. Në javën e dytë të qarkullimit u klasifikua i 50 ndër albumet më të shitura për momentin në tregun grek dhe javën e tretë të qarkullimit albumi u gjend në vendin e 33-të, sipas të dhënave zyrtare të IFPI.gr ''' Media të tjera''' Në vitin 1997 u aktivizua në pjesën teatrale Babai lufta, të shkrimtarit grek Joanis Kambanelis. Për pjesëmarrjen e tij ai u dekorua në Athinë së bashku me aktorët e tjerë, nga ministri i atëhershëm grek i arsimit dhe feve, Jerasimos Arsenis. Në vitin 2001, u paraqit disa here në serialin televiz me titull 10 minuta pedikim (10 lepta kirigma), që transmetohej nga kanali grek Mega Channel. Në vitin 2006, shkruajti 11 këngë për dokumanterin televiz Mikres Odhisies (Odise të vogla), i cili u prodhua dhe transmetua nga kanali shtetëror grek ET1, në regji dhe ide të francezit Marco Gastine. Ky dokumanter ishte i ndarë në 10 seriale dhe secili prej tyre prezantote një portret emigranti të huaj në Greqi dhe një portret emigranti grek në dhe të huaj. Seriali i parë dhe i fundit i përkushtohen kryesisht aktivitetit artistik të G-Banit dhe jetës së tij si emigrant në Greqi.

Diskografia përsonale
•	2005: Midis meje dhe vet’vetes – Bass Records •	2008: Punë të pastra – EMI Music Greece – Horizon Records

Të dhëna të tjera
Bashkëpunime •	Aleluja – Lektikos ft. G-Bani // nga albumi The Lektikos Project (Projekti Lektikos) (2003) •	Të Pafajshëm – I Panjohuri ft. G-Bani, Bledi 2Die4, Crazy Girl dhe Mj-Xhelo // nga albumi Jetë Pa Kuptim (2003) •	Nuk q*më për asnjë shk*rdhatë – 2Die4 ft. Mj-Xhelo dhe G-Bani // nga albumi Thjeshtë Kuptoje (2003) •	Mesazh për një të huaj – 2Die4 ft. G-Bani // nga albumi Thjeshtë Kuptoje (2003) •	Për goca edhe çuna – Crazy Girl ft. G-Bani // nga albumi Në Mes Çunave (2004) •	Je gabim – Crazy Girl ft. G-Bani dhe I Panjohuri // nga albumi Në Mes Çunave (2004) •	Dhe bie dalë nga dalë – Bledi Milioneri ft. G-Bani // nga albumi Afrohu (2006) •	Afrohu – Bledi Milioneri ft. G-Bani // nga albumi Afrohu (2006) •	Idhan ta matia mas pola (Sa kanë parë sytë tanë) – Tang Ram ft. G-Bani // nga albumi Ektos Elehu (Jashtë kontrollit) (2006) •	Kane kati gia sena (Bëj diçka për ty) – RG ft. G-Bani // Pritet të qarkullojë në 2008 •	Dobësia – Stine ft. G-Bani // Pritet të qarkullojë në 2008 •	Osa dhen vlepis (Sa nuk sheh) – Thitis ft. G-Bani // Pritet të qarkullojë në 2008 Kredite •	2004: Crazy Girl – Në mes çunave - // vargjet e refrenit. •	2004: Kooperativa – Asocimi në vend numëro // vargjet e refrenit. •	2005: The Dreams – Mos fustanin // të gjitha vargjet përveq refrenit. •	2006: Breakin Feat – Lopën kush do ta kullosë // të gjitha vargjet.

Biografia nga +355 Entertainment